જાણકારી અનુસાર મીરઝાપુરના કોતવાલીની રહેવાસી ગંગા દેવીને કુર્કીના એક મામલે કોર્ટે ફી તરીકે 312 રુપિયા જમા કરાવવાનો આદેશ આપ્યો હતો. કોર્ટના આદેશ પર 41 વર્ષ પૂર્વે જ ગંગા દેવીએ કોર્ટને ફી ચૂકવી હતી પરંતુ કોર્ટની કાર્યવાહીમાં તેનો ઉલ્લેખ ન હોવાના કારણે કોર્ટના ચક્કર ખાવા પડ્યાં હતાં. કોર્ટની ભૂલના કારણે 41 વર્ષ સુધી ચાલુ રહેલા આ કેસ દરમિયાન 11 જજની સામેથી ફાઈલ પસાર થઈ હતી પરંતુ કોઈએ પણ આ ભૂલ તરફ ધ્યાન આપ્યું નહોતું.